Протокол №19

Бяла Слатина, 13.10.2015 г.

 Днес, 13.10.2015 г. се проведе заседание на Общинска избирателна комисия Бяла Слатина. На него присъстваха 10 члена, а именно:

|  |
| --- |
| Цветелина Андреева Андровска-Илиева |
| Маргарит Марков Маждраков |
| Цветелина Божинова Лазарова |
| Николай Иванов Гурзовски |
| Фейсал Байрамов Кариманов |
| Светла Петрова Върбанова  |
| Илия Петров Иванов |
| Максим Цветков Костадинов |
| Христо Иванов Марински |
| Емилия Георгиева Раловска |

Отсъстват от заседанието Веселка Ангелова Донова.

**Цв.Андровска-Илиева:** Добър ден, колеги, добре дошли на днешното заседание на ОИК Бяла Слатина. Присъстват 10 от членовете на комисията, имаме кворум, значи можем да проведем заседанието си. Преди да започнем по същество, Ви предлагам с едноминутно мълчание да почетем паметта на г-н Иван Вутев. */1 минута мълчание/*

**Цветелина Андровска-Илиева:** Колеги, представям Ви проекта за дневен ред.

1. Подаден сигнал за неправомерна предизборна агитация от Елена Василева, кандидат за кмет на кметство Габаре;
2. Заличаване на регистрация на кандидат за кмет на община в регистрирана кандидатска листа на ВМРО – Българско Национално движение;
3. Заличаване на регистрация на кандидат за общински съветник в регистрирана кандидатска листа на ВМРО – Българско Национално движение;
4. Упълномощаване на представители на ОИК Бяла Слатина за приемане на отпечатани бюлетини от печатницата.

Председателят на комисията покани и членовете за допълнения в дневния ред, но такива не постъпиха.

Режим на гласуване

|  |  |  |  |  |
| --- | --- | --- | --- | --- |
| **№** | **Име, презиме и фамилия** | **Позиция в ОИК** | **„ЗА”** | **„ПРОТИВ”** |
| 1. | Цветелина Андреева Андровска-Илиева | Председател | Х |  |
| 2. | Маргарит Марков Маждраков | Зам.-председател | Х |  |
| 3. | Цветелина Божинова Лазарова | Секретар | Х |  |
| 4. | Николай Иванов Гурзовски | Член | Х |  |
| 5. | Фейсал Байрамов Кариманов | Член | Х |  |
| 6. | Светла Петрова Върбанова  | Член | Х |  |
| 7. | Илия Петров Иванов | Член | Х |  |
| 8. | Максим Цветков Костадинов | Член | Х |  |
| 9. | Христо Иванов Марински | Член | Х |  |
| 10. | Емилия Георгиева Раловска | Член | Х |  |
|  | ОБЩО: | 10 | 0 |

Дневният ред е приет единодушно.

По т.1 от дневния ред. Председателят на комисията предложи следния проект за решение:

 „*В ОИК Бяла Слатина е постъпило писмо с вх.№90/10.10.2015 г. от Централна избирателна комисия, с което по компетентност е препратен сигнал за нарушаване на правилата на ИК. Сигнала е изпратен по електронната поща от подател cvetislava cekova [cveti\_d\_cekova@abv.bg]. В сигнала е посочено, че г-жа Дора Цветкова, ВрИД кмет на кметство Габаре не знае как да оформя документацията, свързана с работата й и постоянно в кметството идвала да й помага г-жа Елена Василева, кмет на кметство Габаре за мандат 2011-2015 г. и настоящ кандидат за кмет на кметството. Твърди се, че г-жа Василева използва присъствието си в кметството да агитира в своя полза. Сигнала не е подкрепен с доказателства и не се посочва коя норма от ИК е нарушена.*

*Подаденият сигнал може да се счете като анонимен, тъй като така подаден по електронната поща и без подпис, не може по категоричен начин да се направи извод кой е неговият подател. Също може да се счете и за недопустим като подаден от лице без правен интерес, което не е участник в предизборния процес.*

*Въпреки това, с оглед изясняване на фактическата обстановка, прозрачност и публичност в действията на ОИК Бяла Слатина и на регистрираните кандидати в предстоящите местни избори, беше сформирана работна група от трима представители на комисията, която да направи проверка на място относно твърденията в сигнала. Работната група в състав Цветелина Андровска-Илиева – председател, Маргарит Маждраков – заместник-председател и Фейсал Кариманов – член, посети село Габаре и в частност сградата на кметството. В кметството са били открити само Виолета Димитрова – главен специалист в кметството и Дора Цветкова – ВрИД Кмет на Кметство Габаре. Представителите на комисията са разговаряли с двете поотделно, като и Димитрова и Цветкова са заявили, че Елена Василева е идвала в кметството единствено когато е издала на ВрИД печатите и книгата с нотариалните заверки на кметството, което се е случило в присъствието на представител на Община Бяла Слатина – г-жа Бисерка Бурдиняшка – Директор Дирекция „АПИО“. След това Елена Василева не е идвала в кметството по никакъв повод. Виолета Димитрова е заявила, че е виждала личния автомобил на Елена Василева паркиран в центъра на селото, но няма представа същата къде е ходила.*

*Изискана е информация от Община Бяла Слатина относно ползването на отпуск от Елена Василева, кмет на кметство Габаре за мандат 2011-2015 г. и настоящ кандидат за кмет на кметството. С вх.№94/12.10.2015 г. е постъпило писмо, с което Общинска администрация уведомява ОИК Бяла Слатина, че Елена Василева ползва редовен отпуск, считано от 23.09.2015 г., както и че с Решение №1087/24.09.2015 г. на Общински съвет Бяла Слатина Дора Цветкова е назначена за ВрИД Кмет на Кметство Габаре до полагане на клетва от новоизбрания кмет.*

*При така изложената фактическа обстановка, сигнала се явява неоснователен и следва да бъде оставен без уважение.*

*Във връзка с гореизложеното и на основание чл.87, ал.1, т.1 и т.22 и чл.88, ал.1 от ИК, Общинска избирателна комисия Бяла Слатина*

***РЕШИ:***

*Оставя без уважение сигнала от cvetislava cekova [cveti\_d\_cekova@abv.bg], в който се твърди, че е налице неправомерна предизборна агитация от Елена Василева, кандидат за кмет на кметство Габаре, като неоснователен.*

*Решението може да се обжалва по реда на чл. 88, ал. 1 пред ЦИК в срок до три дни от обявяването.“*

След поканата за мения, предложения и допълнения, не постъпиха такива, се премина към гласуване:

Режим на гласуване

|  |  |  |  |  |
| --- | --- | --- | --- | --- |
| **№** | **Име, презиме и фамилия** | **Позиция в ОИК** | **„ЗА”** | **„ПРОТИВ”** |
| 1. | Цветелина Андреева Андровска-Илиева | Председател | Х |  |
| 2. | Маргарит Марков Маждраков | Зам.-председател | Х |  |
| 3. | Цветелина Божинова Лазарова | Секретар | Х |  |
| 4. | Николай Иванов Гурзовски | Член | Х |  |
| 5. | Фейсал Байрамов Кариманов | Член | Х |  |
| 6. | Светла Петрова Върбанова  | Член | Х |  |
| 7. | Илия Петров Иванов | Член | Х |  |
| 8. | Максим Цветков Костадинов | Член | Х |  |
| 9. | Христо Иванов Марински | Член | Х |  |
| 10. | Емилия Георгиева Раловска | Член | Х |  |
|  | ОБЩО: | 10 | 0 |

Решението е прието с 10 гласа „за“.

По т.2 от дневния ред. Председателят на комисията предложи следния проект за решение:

 *„В Общинска избирателна комисия Бяла Слатина е постъпил по служебен път препис-извлечение от акт за смърт №1196/12.10.2015 г. на Иван Василев Вутев, издаден от район Младост, Столична община. С решение №71/21.09.2015 г. Общинска избирателна комисия Бяла Слатина е регистрирала г-н Иван Василев Вутев като кандидат за кмет на община в изборите за общински съветници и кметове на 25.10.2015 г., издигнат от ВМРО – Българско Национално движение.*

*Съгласно т.37 от Решение №1632-МИ от 31.08.2015 г. на ЦИК: „ Когато кандидат, предложен от партия или коалиция/местна коалиция почине или изпадне в трайна невъзможност да участва в изборите, партията, коалицията или местната коалиция може да предложи нов кандидат в срок не по-късно от 17.10.2015 г. включително (7 дни преди изборния ден) ".*

*Във връзка с гореизложеното и на основание чл.87, ал.1, т.15 и чл.88, ал.1 от ИК, чл.417, ал.5 от ИК във връзка с т.37 от Решение №1632-МИ от 31.08.2015 г. на ЦИК, Общинска избирателна комисия Бяла Слатина*

***Р Е Ш И:***

*1.ЗАЛИЧАВА регистрацията на Иван Василев Вутев с ЕГН \*\*\*\*\*\*\*\*\*\* като кандидат за кмет на община, издигнат от ВМРО – Българско Национално движение, за участие в изборите за общински съветници и кметове на 25.10.2015 г и анулира издаденото удостоверение.*

*2.Дава възможност на ВМРО – Българско Национално движение в срок не по-късно от 17.10.2015 г. включително (7 дни преди изборния ден) да предложи нов кандидат за кмет на община в изборите за общински съветници и кметове на 25.10.2015 г.*

*Решението може да се обжалва по реда на чл. 88, ал. 1 пред ЦИК в срок до три дни от обявяването.“*

След поканата за мения, предложения и допълнения, не постъпиха такива, се премина към гласуване:

Режим на гласуване

|  |  |  |  |  |
| --- | --- | --- | --- | --- |
| **№** | **Име, презиме и фамилия** | **Позиция в ОИК** | **„ЗА”** | **„ПРОТИВ”** |
| 1. | Цветелина Андреева Андровска-Илиева | Председател | Х |  |
| 2. | Маргарит Марков Маждраков | Зам.-председател | Х |  |
| 3. | Цветелина Божинова Лазарова | Секретар | Х |  |
| 4. | Николай Иванов Гурзовски | Член | Х |  |
| 5. | Фейсал Байрамов Кариманов | Член | Х |  |
| 6. | Светла Петрова Върбанова  | Член | Х |  |
| 7. | Илия Петров Иванов | Член | Х |  |
| 8. | Максим Цветков Костадинов | Член | Х |  |
| 9. | Христо Иванов Марински | Член | Х |  |
| 10. | Емилия Георгиева Раловска | Член | Х |  |
|  | ОБЩО: | 10 | 0 |

Решението е прието с 10 гласа „за“.

По т.3 от дневния ред, председателят на комисията предложи следния проект за решение:

*„В Общинска избирателна комисия Бяла Слатина е постъпил по служебен път препис-извлечение от акт за смърт №1196/12.10.2015 г. на Иван Василев Вутев, издаден от район Младост, Столична община. С решение №63/20.09.2015 г. Общинска избирателна комисия Бяла Слатина е регистрирала г-н Иван Василев Вутев като кандидат за общински съветник в изборите за общински съветници и кметове на 25.10.2015 г., в листата на от ВМРО – Българско Национално движение под №1 в листата.*

*Съгласно т.37 от Решение №1632-МИ от 31.08.2015 г. на ЦИК: „ Когато кандидат, предложен от партия или коалиция/местна коалиция почине или изпадне в трайна невъзможност да участва в изборите, партията, коалицията или местната коалиция може да предложи нов кандидат в срок не по-късно от 17.10.2015 г. включително (7 дни преди изборния ден) ".*

*Съгласно чл.417, ал.5, изр. 3 от ИК, „Новият кандидат по предложение на партията или коалицията заема освободеното или последното място в кандидатската листа, като във втория случай останалите кандидати се преподреждат с едно място напред.“*

*Във връзка с гореизложеното и на основание чл.87, ал.1, т.15 и чл.88, ал.1 от ИК, чл.417, ал.5 от ИК във връзка с т.37 от Решение №1632-МИ от 31.08.2015 г. на ЦИК, Общинска избирателна комисия Бяла Слатина*

***Р Е Ш И:***

*1.ЗАЛИЧАВА регистрацията на Иван Василев Вутев с ЕГН \*\*\*\*\*\*\*\*\*\* като кандидат за общински съветник под №1 в кандидатската листа на ВМРО – Българско Национално движение, за участие в изборите за общински съветници и кметове на 25.10.2015 г и анулира издаденото удостоверение.*

*2.Дава възможност на ВМРО – Българско Национално движение в срок не по-късно от 17.10.2015 г. включително (7 дни преди изборния ден) да предложи нов кандидат за общински съветник в изборите за общински съветници и кметове на 25.10.2015 г., като следва да заяви дали новият кандидат заема освободеното или последното място в кандидатската листа.*

*Решението може да се обжалва по реда на чл. 88, ал. 1 пред ЦИК в срок до три дни от обявяването.“*

След поканата за мения, предложения и допълнения, не постъпиха такива, се премина към гласуване:

Режим на гласуване

|  |  |  |  |  |
| --- | --- | --- | --- | --- |
| **№** | **Име, презиме и фамилия** | **Позиция в ОИК** | **„ЗА”** | **„ПРОТИВ”** |
| 1. | Цветелина Андреева Андровска-Илиева | Председател | Х |  |
| 2. | Маргарит Марков Маждраков | Зам.-председател | Х |  |
| 3. | Цветелина Божинова Лазарова | Секретар | Х |  |
| 4. | Николай Иванов Гурзовски | Член | Х |  |
| 5. | Фейсал Байрамов Кариманов | Член | Х |  |
| 6. | Светла Петрова Върбанова  | Член | Х |  |
| 7. | Илия Петров Иванов | Член | Х |  |
| 8. | Максим Цветков Костадинов | Член | Х |  |
| 9. | Христо Иванов Марински | Член | Х |  |
| 10. | Емилия Георгиева Раловска | Член | Х |  |
|  | ОБЩО: | 10 | 0 |

Решението е прието с 10 гласа „за“.

По т.4 от дневния ред, председателят на комисията предложи следния проект за решение:

*„В ОИК Бяла Слатина е постъпило писмо от ЦИК, с което напомнят на всички общински избирателни комисии, че съгласно тяхно Решение №2363-МИ от 26.09.2015г. , всяка ОИК следва с решение да определи/упълномощи двама членове от различни партии или коалиции за приемане на отпечатаните бюлетини от съответната печатница.*

*Във връзка с гореизложеното и на основание чл.87, ал.1, т.1 и 9 и чл.88, ал.1 от ИК, Решение № 2363-МИ от 26.09.2015 г. на ЦИК, писмо изх. № МИ-15-1278/12.10.2015 г. на ЦИК и Заповед  № РД-115/29.09.2015 г. на областния управител на област Враца, Общинска избирателна комисия Бяла Слатина*

***Р Е Ш И:***

*Упълномощава Цветелина Андреева Андровска-Илиева – председател и Маргарит Марков Маждраков – зам.-председател за представители на Общинска избирателна комисия Бяла Слатина, които да приемат от печатницата отпечатаните бюлетини за предстоящите избори на 25.10.2015 г., като имат следните права:*

1. *Да присъстват при предаването на отпечатаните хартиени бюлетини за изборите за общински съветници и за кметове на 25 октомври 2015 г. в община Бяла Слатина и да приемат съвместно с упълномощените представители на Областна администрация - Враца от Печатница „Лито Балкан“ АД с адрес гр. София 1784, бул. „Цариградско шосе“ 113А бюлетините за община Бяла Слатина и осъществят контрол при транспортирането и доставката им от посочения адрес до гр. Враца, бул. „Демокрация" № 1, Областна администрация - Враца, определеното помещение за съхранение под охрана на МВР.*
2. *Упълномощените лица имат право да положат подписите си от името на Общинска избирателна комисия Бяла Слатина на приемо-предавателния протокол и всички други необходими във връзка с делегираните правомощия документи, включително да удостоверят запечатването с лента, подписана от всички членове на ОИК Бяла Слатина и подпечатана с печата на комисията, на помещението в сградата на Областна администрация Враца, в което се съхраняват бюлетините за община Бяла Слатина като отразят върху лентата датата и часа на запечатването и положат подписите си върху лентата.*
3. *Правата по настоящето се упражняват само заедно.*

*Копие от решението да се изпрати на ЦИК.*

*Решението може да се обжалва по реда на чл. 88, ал. 1 пред ЦИК в срок до три дни от обявяването.“*

След поканата за мения, предложения и допълнения, не постъпиха такива, се премина към гласуване:

Режим на гласуване

|  |  |  |  |  |
| --- | --- | --- | --- | --- |
| **№** | **Име, презиме и фамилия** | **Позиция в ОИК** | **„ЗА”** | **„ПРОТИВ”** |
| 1. | Цветелина Андреева Андровска-Илиева | Председател | Х |  |
| 2. | Маргарит Марков Маждраков | Зам.-председател | Х |  |
| 3. | Цветелина Божинова Лазарова | Секретар | Х |  |
| 4. | Николай Иванов Гурзовски | Член | Х |  |
| 5. | Фейсал Байрамов Кариманов | Член | Х |  |
| 6. | Светла Петрова Върбанова  | Член | Х |  |
| 7. | Илия Петров Иванов | Член | Х |  |
| 8. | Максим Цветков Костадинов | Член | Х |  |
| 9. | Христо Иванов Марински | Член | Х |  |
| 10. | Емилия Георгиева Раловска | Член | Х |  |
|  | ОБЩО: | 10 | 0 |

Решението е прието с 10 гласа „за“.

Поради изчерпване на дневния ред, заседанието на Общинска избирателна комисия Бяла Слатина беше закрито.

ПРЕДСЕДАТЕЛ:
Цветелина Андровска-Илиева

СЕКРЕТАР:
Цветелина Лазарова